Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4945

2. Megjegyzés: A vállhevederekkel ellátott biztonsági öv egymástól függetlenül használható vállhevederekből és biztonsági övből áll. 4.12.2 Az utaskabin személyzet üléseit úgy helyezzék el, hogy azok a padlószinten és egyéb helyeken található vészkijáratok közelében legyenek, ahogy azt a lajstromozó állam a vészhelyzeti kiürítésre vonatkozó előírásaiban meghatározta. 4.13 Forgószárnyas légijárművek, amelyeket nyomásmagasság-adó másodlagos radar válaszjeladóval kell felszerelni Minden forgószárnyas légijárművet szereljenek fel a 10. Annex IV. kötetének előírásai szerint üzemelő nyomásmagasság-adó másodlagos radar válaszjeladóval. Megjegyzés: Ennek az előírásnak célja a légiforgalmi szolgálatok valamint az összeütközést elkerülő fedélzeti rendszerek hatásos működésének fejlesztése. További célkítűzés annak elősegítése, hogy az összeütközést elkerülő fedélzeti rendszerekkel felszerelt légijárművek által használt légtereket ne kelljen megosztani azon légijárművekkel melyen nincsenek felszerelve nyomásmagasság-adó másodlagos radar válaszjeladóval. 4.14 Mikrofonok A pilótakabinban szolgálati feladatot ellátó összes hajózószemélyzeti tag közleményváltásaihoz az átváltási szint/magasság alatt kézi vagy fejhallgatóhoz erősített mikrofont használjon. 4.15 Rezgésekre bekövetkező állapotváltozást figyelő rendszert Ajánlás – Azokat a forgószárnyas légijárműveket, amelyek engedélyezett felszállló tömege meghaladja a 3175 kg-ot, vagy a maximális utasbefogadó képessége több mint kilenc fő, szereljék fel rezgésekre bekövetkező állapotváltozást figyelő rendszerrel.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes